ร้านนี้อยุ่ในสนามบินเชียงใหม่เลยค่ะ พอเลี้ยวซ้ายเข้าสนามบินมาแล้วให้ชิดซ้ายแล้วขับตรงมาเรื่อย สังเกตป้ายสโมสรวิทยุการบินไว้ร้านอยุ่ซ้ายมือนะคะ ที่จอดรถมีเพียบ เอาไว้ทานตอนรอขึ้นเครื่องได้สบายๆเลยค่ะ ราคากลางๆแต่คุ้มค่ากับอาหารแน่นอนค่ะ ที่สำคัญบรรยากาศนอกร้านดีมากๆๆๆๆๆ มีสรน้ำใหญ่ๆสวยดีค่ะ ร้านจะเหมาะสำหรับผู้ใหญ่หน่อยนะคะ เพลงเปิดสไตล์นั้นเลย บริการดีค่ะ 
มาด้านอาหารกันเลย สั่งดังนี้ค่ะ
1. เขียวหวานผัดทะเล (150บาท) จานนี้อร่อยมากค่ะ ประทับใจเลย รสชาติลงตัวพอดิบพอดี ไม่หวานเกินไปด้วย ชอบมากๆ
2. แกงส้มสายบัวใส่ปลา (120 บาท) รสชาติน้ำแกงส้มใช้ได้ค่ะ อร่อยดี แต่สายบัวต้มนานเกินไป มันเปื่อยเกินไปค่ะ ไม่ค่อยชอบเท่าไหร่
3. ปลากระพงผัดเปรี้ยวหวาน (100บาท) อร่อยดีค่ะ ผัดได้ครบรสดี เปรี้ยวหวานครบรส
วันนี้ได้ลองแค่นี้นะคะ อาหารแต่ละจานเสิร์ฟมาในปริมาณสมราคาเลยค่ะ ไม่มากไม่น้อย พออิ่ม คุ้มค่าทั้งด้าน บรรยากาศและรสชาติอาหารเลยนะ